als_Latn dik_Latn sag_Latn
Mali i Zi në NATO, nënshkruhet anëtarësimi në Uashington
05/06/2017
05/06/2017
Në ceremoninë e rastit merrte pjesë edhe sekretari i përgjithshëm Jens Stoltenberg, i cili nënvizoi se hyrja e Malit të Zi në Aleancë i kontribuon paqes dhe sigurisë ndërkombëtare.
Gjithashtu, deklaroi Stoltenberg, ky anëtarësim është një mesazh i fortë se dyert e NATO-s mbeten të hapura për të gjithë.
Ceremonia u ndoq nga kryeministri malazez Dusko Markoviç dhe ministri i Jashtëm, Srdan Darmanoviç, ndërsa u organizua nga nënsekretari për Çështjet Politike, Thomas A. Shanon.
“Sot Mali i Zi i bashkohet NATO-s, duke pasur në këtë organizatë ulësen e tij si shtet i barabartë dhe që me zërin e tij do të ndihmojë për t’i dhënë formë Aleancës”, tha Stoltenberg.
Ai nënvizoi se NATO do të ketë përfitime nga anëtarësimi i këtij vendi dhe natyrisht vendeve të tjera të Ballkanit perëndimor që bëjnë pjesë në të.
Ministrat e Jashtëm të vendeve anëtare firmosën Protokollin e Anëtarësimit në maj të vitit 2016, pasi parlamentet përkatëse kishin ratifikuar më herët aderimin e Malit të Zi.
Ceremonia për ngritjen e flamurit malazez në selinë e NATO-s do të mbahet më 7 qershor. Anëtarësimi i sotëm është i pari që prej 1 prillit të vitit 2009, kur anëtare u bënë Shqipëria dhe Kroacia.
/ Top Channel
LAJME TE NGJASHME
MË TË LEXUARAT
- “Fëmija” 50-vjeçar
- Audi zbulon modelin spektakolar A8
- Një mama si Coco Austin
- “Në Hollywood ka seksizëm”
- Bella Hadid, mahnitëse në Venecia
- Tsipras uron Ramën: I vendosur të bashkëpunoj me ju!
- Vajza e çiftit Jolie-Pitt ndihet djalë
- Zhgënjen edhe Tirana, Skënderbeu bën detyrën
- Maqedoni, Prokuroria Speciale kërkon arrestimin e Gruevskit
- Inter realizon blerjen e parë
als_Latn unk unk als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn sag_Latn als_Latn als_Latn als_Latn als_Latn als_Latn als_Latn als_Latn